钦定古今图书集成/理学汇编/字学典/第008卷 > 宋朱长文墨池篇 > 《论书学体势》
## 钦定古今图书集成/理学汇编/字学典/第008卷 > 宋朱长文墨池篇 > 《论书学体势》

古之书者，志于义理而体势存焉。《周官》“教国子以六
书”者，惟其通于书之义理也。是故措笔而知意，见文
而察本，可以劝善，可以惩恶，可以明事，可以辨形，岂
特点画摸刻而已哉！自秦灭古制，书学乃缺，删繁去
朴，以趣便易，然犹旨趣略存，至行草兴而义理丧矣。
锺、张、羲、献之徒，以奇笔倡士林，天下独知有体势，岂
“知有源本。”惟颜鲁公作字得其正为多，虽与《说文》未
尽合，盖不欲大异时俗耳。